google/wiki40b huggingface dataset:
झूसी

झूसी इलाहाबाद जिले में एक कस्बा और नगर पंचायत हैं। इसे पूर्व में अंधेरनगरी और प्रतिष्ठानपुर या पुरी नामक नाम दिया गया था। यह स्थान निओलिथिक साइट में से एक होने के लिए भी जाना जाता है, जो कि दक्षिण एशिया में खेती के शुरुआती प्रमाणों में से एक है। कुमाऊँ में चन्द राजवंश के संस्थापक, सोम चन्द, झूसी के मूल निवासी थे।

भूगोल

झूसी में औसत ऊंचाई 76 मीटर (249 फीट) है। यह इलाहाबाद जिले का सबसे बड़ा शहरी क्षेत्र है।

जनसांख्यिकी

2011 की जनगणना के अनुसार, झूसी की जनसंख्या 33,901 थी जिसमें झूसी नगर पंचायत और झूसी कोहना की संख्या 13,878 और 20,023 थी।

इतिहास

गंगा और यमुना नदियों के संगम के निकट पुरातात्विक स्थल ने 7106 BCE से 7806 के अपने नवपाषाणु स्तरों के लिए C14 डेटिंग की। ऐतिहासिक रूप से, झूसी प्रतिष्ठानपुर के नाम से जाना जाता था यह 13-14 शताब्दी के आसपास विदेशी आक्रमणकारियों द्वारा जलाया गया था और फिर इसे झुलसी (हिंदी शब्द का अर्थ जला) कहा जाता है; 'एल' गायब हो गया, जैसे साल बीत गए, वर्तमान नाम को जन्म दिया।
स्वामी कन्नू पिल्लै

जीवन परिचय

लेविस डोमिनिक स्वामी कन्नू पिळ्ळै का जन्म स्वतंत्रता-पूर्व मद्रास प्रैज़िडन्सी में 11 फरवरी 1865 ई० को हुआ था। एक गरीब ईसाई परिवार में जन्म लेने के बावजूद उन्होंने ऊँची शिक्षा प्राप्त की। उनकी आरंभिक तथा उच्च शिक्षा मद्रास में ही हुई। एलएलबी की डिग्री उन्होंने लंदन से प्राप्त की। उन्हें मद्रास विश्वविद्यालय का फेलो भी बनाया गया था। उन्होंने मद्रास विधान परिषद के सभापति पद को भी सुशोभित किया था। 10 सितंबर 1925 ई० को रोयापुरम में अपने घर में ही उनका निधन हुआ।
कैलाशपति मिश्र

कैलाशपति मिश्र (5 अक्टूबर 1923 – 3 नवम्बर 2012) भारत के एक राजनेता थे। वे भारतीय जनता पार्टी के नेता थे। वे गुजरात के भूतपूर्व राज्यपाल थे तथा कुछ समय के लिए राजस्थान के भी राज्यपाल रहे।
तानाजी मालुसरे

तानाजी मालुसरे शिवाजी के घनिष्ठ मित्र और वीर निष्ठावान मराठा सरदार थे। वे छत्रपति शिवाजी महाराज के साथ हिंदवी स्वराज्य स्थापना के लिए सुभादार (किल्लेदार) की भूमिका निभाते थे ।  वे १६७० ई. में सिंहगढ़ की लड़ाई में अपनी महती भूमिका के लिए प्रसिद्ध हैं। अपने बेटे के विवाह जैसे महत्वपूर्ण कार्य को महत्व न देते हुए उन्होने शिवाजी महाराज की इच्छा का मान रखते हुए कोंढाणा किला जीतना ज़्यादा जरुरी समझा। इस लडाई में क़िला तो "स्वराज्य" में शामिल हो गया लेकिन तानाजी मारे गए थे। छत्रपति शिवाजी ने जब यह ख़बर सुनी तो वो बोल पड़े "गढ़ तो जीता, लेकिन "सिंह" नहीं रहा (मराठी - गड आला पण सिंह गेला)।
तानाजीराव का जन्म १७वीं शताब्दी में महाराष्ट्र के कोंकण प्रान्त में महाड के पास 'उमरथे' में हुआ था। वे बचपन से छत्रपति  शिवाजी के साथी थे। ताना और शिवा एक-दूसरे को बहुत अछी तरह से जानते थे। तानाजीराव, शिवाजी के साथ हर लड़ाई में शामिल होते थे। वे शिवाजी के साथ औरंगजेब से मिलने दिल्ली गये थे तब औरंगजेब ने शिवाजी और तानाजी को कपट से बंदी बना लिया था। तब शिवाजी और तानाजीराव ने एक योजना बनाई और मिठाई के पिटारे में छिपकर वहाँ से बाहर निकल गए। ऐसे ही एक बार शिवाजी महाराज की माताजी लाल महल  से   कोंडाना किले की ओर देख रहीं थीं। तब शिवाजी ने उनके मन की बात  पूछी तो जिजाऊ  माता ने कहा कि इस किले पर लगा हरा झण्डा हमारे मन को उद्विग्न कर रहा है। उसके दूसरे दिन शिवाजी महाराज ने अपने राजसभा में सभी सैनिको को बुलाया और पूछा कि कोंडाना किला जीतने के लिए कौन जायेगा। किसी भी अन्य सरदार और किलेदार को यह कार्य कर पाने का साहस नहीं हुआ किन्तु तानाजी ने चुनौती स्वीकार की और बोले, "मैं  जीतकर लाऊंगा कोंडाना किला"। 
तानाजीराव के साथ उनके भाई सूर्याजी मालुसरे और मामा ( शेलार मामा) थे। वह पूरे ३४२ सैनिको के साथ निकले थे। तानाजीराव मालुसरे शरीर से हट्टे-कट्टे और शक्तिपूर्ण थे। कोंडाणा का किला रणनीतिक दृष्टि से बहुत महत्वपूर्ण स्थान पर स्थित था और शिवाजी को इसे कब्जा करना के लिए बहुत महत्वपूर्ण था।
कोंडाणा तक पहुंचने पर, तानाजी और ३४२ सैनिकों की उनकी टुकड़ी ने पश्चिमी भाग से किले को एक घनी अंधेरी रात को घोरपड़ नामक एक सरीसृप की मदद से खड़ी चट्टान को मापने का फैसला किया। घोरपड़ को किसी भी ऊर्ध्व सतह पर खड़ी कर सकते हैं और कई पुरुषों का भार इसके साथ बंधी रस्सी ले सकती है। इसी योजना से तानाजी और उनके बहुत से साथी चुपचाप किले पर चढ़ गए। कोंडाणा का कल्याण दरवाजा खोलने के बाद मुग़लों पर हमला किया।
किला उदयभान राठोड द्वारा नियंत्रित किया गया था, जो राजकुमार जय सिंह द्वारा नियुक्त किया गया था। उदय भान के नेतृत्व में ५००० मुगल सैनिकों के साथ तानाजी का भयंकर भयंकर युद्ध हुआ। तानाजी एक बहादुर शेर की तरह लड़े। इस किले को अन्ततः जीत लिया गया था, लेकिन इस प्रक्रिया में, तानाजी गंभीर रूप से घायल हो गए थे और युद्ध में वीरगति को प्राप्त हुए।

स्मारक

तानाजी मालुसरे की स्मृति में कोंढाणा दुर्ग का नाम बदलकर सिंहगढ़ कर दिया गया है।  पुणे नगर के 'वाकडेवाडी' नामक भाग का नाम बदलकर 'नरबीर तानाजी वाडी' कर दिया गया है। इसके अतिरिक्त तानाजी के अनेकों स्मारक हैं।
सरकारी वकील

सरकारी वकील की मिथ्पोंबत होती हा की वे दुसरे को न्याय दिलाये कुइकी जनता हमारी देवी होती हे
राधाकृष्ण दास

राधाकृष्ण दास (१८६५- २ अप्रैल १९०७) हिन्दी के प्रमुख सेवक तथा साहित्यकार थे। वे भारतेन्दु हरिश्चन्द्र के फुफेरे भाई थे। शारीरिक कारणों से औपचारिक शिक्षा कम होते हुए भी स्वाध्याय से इन्होने हिन्दी, बंगला, गुजराती, उर्दू, आदि का अच्छा ज्ञान प्राप्त कर लिया था। वे प्रसिद्ध सरस्वती पत्रिका के सम्पादक मंडल में रहे। वे नागरी प्रचारिणी सभा के प्रथम अध्यक्ष भी थे।
इनके पिता का नाम कल्याणदास तथा माता का नाम गंगाबीबी था, जो भारतेंदु हरिश्चंद्र की बूआ थीं। शरीर से प्रकृत्या अस्वस्थ तथा अशक्त होने के कारण इनकी शिक्षा साधारण ही रही पर विद्याध्ययन की ओर रुचि होने से इन्होंने हिंदी, बँगला, उर्दू आदि में अच्छी योग्यता प्राप्त कर ली। पंद्रह वर्ष की अवस्था में ही 'दुःखिनी बाला ' नामक छोटा रूपक लिखा। इसके एक ही वर्ष बाद 'निस्सहाय हिंदू ' नामक सामाजिक उपन्यास लिखा। इसी के अनंतर 'स्वर्णजता' आदि पुस्तकों का बँगला से हिंदी में अनुवाद किया। भारतीय इतिहास की ओर रुचि हो जाने से इसी काल में 'आर्यचरितामृत' रूप में बाप्पा रावल की जीवनी तथा 'महारानी पद्मावती' रूपक भी लिखा। समाजसुधार पर भी इन्होंने कई लेख लिखे।
यह अत्यन्त कृष्णभक्त थे। 'धर्मालाप' रचना में अनेक धर्मों का वार्तालाप कराकर हरिभक्ति को ही अंत में प्रधानता दी है। इन्होंने तीर्थयात्रा कर अनेक कृष्णलीला-भूमियों का दर्शन किया और उनका जो विवरण लिया है वह बड़ा हृदयग्राही है।
काशी नागरीप्रचारिणी सभा, हरिश्चन्द्र विद्यालय आदि अनेक सभा संथाओं के उन्नयन में इन्होंने सहयोग दिया। सरस्वती पत्रिका का प्रकाशनारम्भ इन्हीं के सम्पादकत्व में हुआ और अदालतों में नागरी के प्रचार के लिए भी इन्होंने प्रयत्न किया। सभा के हिन्दी पुस्तकों के खोज विभाग के कार्य का शुभारम्भ इन्हीं के द्वारा हुआ। स्वास्थ्य ठीक न रहने से रोगाक्रान्त होकर यह बहत्तर वर्ष की अवस्था में १ अप्रैल, सन् १९०७ ई. को गोलोक सिधारे।

कृतियाँ

इनकी अन्य रचनाएँ नागरीदास का जीवन चरित , हिंदी भाषा के पत्रों का सामयिक इतिहास, राजस्थान केसरी वा महाराणा प्रताप सिंह नाटक, भारतेन्दु जी की जीवनी, रहिमन विलास आदि हैं।
'दुःखिनी बाला ', 'पद्मावती ' तथा 'महाराणा प्रताप ' नामक उनके नाटक बहुत प्रसिद्ध हुए। १८८९ में लिखित उपन्यास 'निस्सहाय हिन्दू ' में हिन्दुओं की निस्सहायता और मुसलमानों की धार्मिक कट्टरता का चित्रण है। भारतेन्दु विरचित अपूर्ण हिन्दी नाटक 'सती प्रताप ' को इन्होने इस योग्यता से पूर्ण किया है कि पाठकों को दोनों की शैलियों में कोई अन्तर ही नहीं प्रतीत होता।
बलवन्ता अजमेर

बलवन्ता राजस्थान के अजमेर जिले में श्रीनगर तहसील में स्थित एक गाँव है। यह जिला मुख्यालय अजमेर से १६ किलोमीटर की दूरी पर स्थित है। इसे अपेक्षाकृत बड़े गाँवों की श्रेणी में रखा जाता है। यहाँ की कुल जनसंख्या ३०१९ है और ६०० परिवार निवास करते हैं।
शुद्ध गतिविज्ञान

शुद्ध गतिविज्ञान (Kinematics / काइनेमेटिक्स) शास्त्रीय यांत्रिकी की एक शाखा है जो बलों पर विचार किए बिना बिन्दुओं, पिण्डों, पिण्डों के निकायों की गति का वर्णन करती है। अध्ययन के एक क्षेत्र के रूप में शुद्ध गतिविज्ञान को प्रायः "गति की ज्यामिति" कहा जाता है और कभी-कभी इसे  गणित की एक शाखा के रूप में देखा जाता है। शुद्ध गतिविज्ञान की समस्या का वर्णन करने के लिए सबसे पहले सिस्टम की ज्यामिति का वर्णन किया जाता है, और सिस्टम के अन्दर के बिन्दुओं की आरम्भिक स्थिति, आरम्भिक वेग या आरम्भिक त्वरण में से जो भी ज्ञात हो उसका मान दिया जाता है। इसके बाद उस निकाय के किसी भी बिन्दु की स्थिति, वेग या त्वरण का परिकलन किया जा सकता है। यह ध्यान देने योग्य है कि वस्तु (पिण्ड) पर किस-किस प्रकार के तथा कितने और किस दिशा में बल लग रहे हैं, इसका अध्ययन बलगतिकी के अन्तर्गत किया जाता है।
यौन हिंसा

यौन हिंसा शारीरिक और मानसिक स्वास्थ्य पर गहरा प्रभाव डालती है। साथ ही साथ यह शारीरिक चोट का भी कारण बन रही है, इसमें यौन और प्रजनन स्वास्थ्य की समस्याओं के तात्कालिक और दीर्घकालिक दोनों तरह के परिणामों के जोखिम भी जुड़े हुए हैं। यौन हिंसा, दुनिया भर में होता है, हालांकि अधिकांश देशों में इस समस्या पर थोड़ा बहुत अनुसंधान आयोजित किया गया है।

परिभाषा

एफबीआई के अनुसार यौन हिंसा जरूरी नहीं की महिला के साथ ही हो इसके अनुसार,हमारे यौन अंगों में बग़ैर हमारी मर्ज़ी के किसी अंग या वस्तु का हल्का प्रवेश भी बलात्कार कहलाता है। कुछ लोगो के विचार से हल्की-फुल्की छेड़छाड़, बदतमीजी, अश्लीलता, छूने की कोशिश, फोन पर अभद्र टिप्पणी या संदेश भी यौन हिंसा की श्रेणी में आते हैं।

महिला यौन हिंसा पर शोध

स्रोत: विश्व स्वास्थ्य संगठन, स्वास्थ्य विज्ञान और ऊष्ण कटिबंधीय दवाओं की लंदन संस्था और दक्षिण अफ्रीकी आयुर्विज्ञान शोध परिषद।
विश्व स्वास्थ्य संगठन के एक शोध के अनुसार दुनिया भर में हर तीन में से एक से ज्यादा महिला को शारीरिक या यौन हिंसा का शिकार होना पड़ा है। विश्व स्वास्थ्य संगठन प्रमुख मार्गरेट चान और सहयोगियों द्वारा निर्मित इस रपट के अनुसार में महिलाओं और लड़कियों के प्रति शारीरिक और मानसिक दुर्व्यवहार के असर को विस्तार से विवरण है।
बाबुसिंह राठौड़

जीवनी

बाबुसिंह राठौड़ का जन्म राजस्थान के जोधपुर ज़िले की शेरगढ़ तहसील के नाथड़ाऊ गाँव में हुआ था इनके पिता का नाम "चैनसिंह राठौड़" है। इनकी पत्नी का नाम सीमा कँवर है। इनके दो बच्चे हैं।   विधायक बनने से पूर्व राठौड़ भारतीय जीवन बीमा निगम (LIC) में एक एजेंट के रूप में भी कार्य कर चूके है।

शिक्षा

बाबुसिंह राठौड़ ने जोधपुर की विश्वविद्यालय जयनारायण व्यास विश्वविद्यालय से एम.कॉम की पढ़ाई पूर्ण की थी इनके अलावा ये इस विश्वविद्यालय के छात्रसंघ के अध्यक्ष भी रह चूके है।
यरलुंग त्संगपो महान घाटी

यरलुंग त्संगपो महान घाटी (Yarlung Tsangpo Grand Canyon), जिसे त्संगपो तंग घाटी (Tsangpo Canyon या Tsangpo Gorge) भी कहते हैं, दक्षिणी तिब्बत में यरलुंग त्संगपो नदी (जो भारत में ब्रह्मपुत्र नदी कहलाती है) द्वारा बनाई गई एक बहुत ही बड़ी तंग घाटी है। कुछ स्रोतों के अनुसार यह दुनिया की सबसे गहरी तंग घाटी है और, अमेरिका के ग्रैन्ड कैन्यन से ज़रा लम्बी होने से, विश्व की सबसे बड़ी तंग घाटियों में से एक भी है। ब्रह्मपुत्र (उर्फ़ यरलुंग त्संगपो) नदी पश्चिमी तिब्बत में कैलाश पर्वत के पास शुरु होकर १,७०० किमी पूर्व को दौड़ती है और दक्षिणपूर्वी तिब्बत में पेई गाँव के पास पहुँच कर इस गहरी यरलुंग त्संगपो महान घाटी में प्रवेश करती है जो नमचा बरवा पर्वत के इर्द-गिर्द एक खाई की तरह मुड़ी हुई है और जिसके बाद ब्रह्मपुत्र दक्षिण की तरफ़ भारत के अरुणाचल प्रदेश राज्य की ओर निकल पड़ती है। कुल मिलाकर यरलुंग त्संगपो महान घाटी १५० कि॰मी॰ लम्बी है। पेई गाँव में घाटी की शुरुआत पर नदी २,९०० मीटर की ऊँचाई पर है जो ऊपरी घाटी के अंत तक १,५०० मीटर तक गिर चुकी होती है। ऊपरी घाटी के अंत में पो त्संगपो नदी यरलुंग त्संगपो से आ मिलती है। इस से आगे निचली घाटी में नदी १,५०० मीटर के स्तर से भारत की सरहद तक पहुँचते हुए ६६० मीटर तक गिर जाती है।

घाटी की गहराई

जब नदी नमचा बरवा और ग्याला पेरी पर्वतों के बीच से निकलती है तो नमचा बरवा के चरणों में खाई की गहराई ५,००० मीटर है। अपने १५० कि॰मी॰ के विस्तार में खाई की औसत गहराई २,२६८ मीटर (७,४४० फ़ुट) है। अपने सबसे गहरे बिन्दु पर घाटी की गहराई ६,००९ मीटर (१९,७१४ फ़ुट) है, जो की निर्देशांक 29.769742°N 94.989853°E पर स्थित है। यह पृथ्वी की सबसे गहरी तंग घाटियों में से एक है।

चीनी सरकार की जलविद्युत योजना और भारतीय विरोध

१९५० के दशक में चीन ने तिब्बत पर क़ब्ज़ा कर लिया और इस क्षेत्र को बंद कर दिया। १९९० के दशक में चीनी सरकार ने कुछ पर्यटकों को यहाँ आने-जाने की अनुमति देनी शुरु की और 'यरलुंग त्संगपो महान घाटी प्राकृतिक आरक्षित क्षेत्र' की घोषणा कर दी। लेकिन साथ-ही-साथ चीनी प्रशासन ने यहाँ जलविद्युत परियोजना बनाने के मनसूबे तैयार किये जिनके अन्तर्गत इस नदी का कुछ पानी सरोवरों में रोका जाएगा और कुछ जल नहरों के ज़रिये भारत से अलग दिशा में चीन के अन्य हिस्सों में भेजा जाएगा। अनुमान है कि इससे ४०,००० मेगावॉट बिजली बनाई जा सकती है। भारत ने नदी प्रवाह को रोकने की किसी भी योजना का सख़्त विरोध किया है क्योंकि इस से भारत के पूर्वोतर राज्यों में कृषि और अन्य आर्थिक, प्राकृतिक और वातावरण-सम्बन्धी मुश्किलें उत्पन्न हो सकती हैं। भारतीय रक्षा-विशेषज्ञों को इस बात की भी चिन्ता है कि युद्ध की स्थिति में अचानक ऐसे बाँधों को खोलकर चीन मनचाहे समयों में पूर्वोत्तर भारत को बाढ़ का शिकार भी बना सकता है।
फेलिन इम्यूनोडिफिसिएन्सी वाइरस

फेलिन इम्यूनोडिफिसिएन्सी वाइरस एक विषाणु है।
आहारीय रेशा

आहारीय रेशा, आहार में उपस्थित रेशे तत्त्व को कहते हैं। ये पौधों से मिलने वाले ऐसे तत्व हैं जो स्वयं तो अपाच्य होते हैं, किन्तु मूल रूप से पाचन क्रिया को सुचारू बनाने का अत्यावश्यक योगदान करते हैं। रेशे शरीर की कोशिकाओं की दीवार का निर्माण करते हैं। इनको एन्ज़ाइम भंग नहीं कर पाते हैं। अतः ये अपाच्य होते हैं। कुछ समय पूर्व तक इन्हें आहार के संबंध में बेकार समझा जाता था, किन्तु बाद की शोधों से ज्ञात हुआ कि इनमें अनेक यांत्रिक एवं अन्य विशेषतायें होती हैं, जैसे ये शरीर में जल को रोक कर रखते हैं, जिससे अवशिष्ट (मल) में पानी की कमी नहीं हो पाती है और कब्ज की स्थिति से बचे रहते हैं। 
रेशे वाले भोजन स्रोतों को प्रायः उनके घुलनशीलता के आधार पर भी बांटा जाता है। ये रेशे घुलनशील और अघुलनशील होते हैं। ये दोनों तत्व पौधों से मिलने वाले रेशों में पाए जाते हैं। सब्जियां, गेहू और अधिकतर अनाजों में घुलनशील रेशे की अपेक्षा अघुलनशील रेशा होता है। स्वास्थ्य में योगदान की दृष्टि से दोनों तरह के रेशे अपने-अपने ढंग से काम करते हैं। जहां घुलनशील रेशे से संपूर्ण स्वास्थय पर सकारात्मक प्रभाव पड़ता है, वहीं अघुलनशील रेशे से मोटापा संबंधी समस्या भी बढ़ सकती है। अघुलनशील रेशे पाचन में मदद करते है और कब्ज कम करते है। घुलनशील रेशे सीरम कोलेस्ट्राल कम करते है और अच्छे कोलेस्ट्राल (एच.डी.एल) का अनुपात बढाते है। भोजन में उच्च रेशे वाले आहार से वजन नियंत्रित होता है। ऐसे भोजन को अधिक चबाना पड़ता है एवं अधिक ऊर्जा व्यय होती है। इसके साथ ही रेशा इन्सुलिन के स्तर कोप भी गिराता है, जिससे भूख पर नियंत्रण रहता है, तथा उच्च रेशा आहार पेट में अधिक समय तक रहते हैं, जिससे पेट भरे होने का अहसास भी रहता है। रेशा मल निर्माण को भी प्रभावित करता है और इसे अधिक भारी बनाता है। मल जितना भारी होगा, आंतों से निकलने में उसे उतना ही समय लगेगा। गेहू की चोकर उच्च रेशे से परिपूर्ण होने के कारण मल का भार बढाने में मदद करती है। उसी मात्रा के गाजर या बन्दगोभी के रेशे से दूगनी प्रभावशील है। हिप्पोक्रेटज के अनुसार सम्पूर्ण अनाज की डबल रोटी आंत को साफ़ कर देती है। 
आहारीय रेशे सभी पौधों में पाए जाते हैं। जिन पौधों में रेशा अधिक मात्र में पाया जाता है, अधिकतर उनसे ही इन्हें प्राप्त किया जाता है। अधिक मात्र वाले फाइबर पौधों को सीधे तौर पर भी आहार में ग्रहण किया जा सकता है या इन्हें उचित विधि से पकाकर भोजन के तौर पर भी खाया जा सकता है। घुलनशील रेशे कई पौधों में पाए जाते हैं जिनसे मिलने वाले खाद्य पदार्थो में जौ, केला, सेब, मूली, आलू, प्याज आदि प्रमुख हैं। अघुलनशील रेशे मक्का, आलू के छिलके, मूंगफली, गोभी और टमाटर में से प्राप्त होते हैं। रसभरी जैसे फल में भी रेशा होता है। घुलनशील रेशे से शरीर को अधिक ऊर्जा मिलती है, जबकि अघुलनशील रेशे से शरीर को ऊर्जा प्राप्त नहीं करनी चाहिए। यह भी ध्यान योग्य है कि दोनों तरीके से शरीर में प्रति ग्राम फाइबर से चार कैलोरी भी जाती है।
पलमीरा का स्मारक आर्क

इतिहास

स्मारक आर्क सम्राट सेप्टिमियस सेवरस के शासनकाल के दौरान बनाया गया था, जो 193 से 211 जिसका निर्माण कार्य ईस्वी तक चला था; यह कॉलोनडेड और बेल ऑफ़ टेम्पल की मुख्य सड़क से जुड़ा हुआ है।. आर्क को कॉलोनडेड के दक्षिणी और मध्य भागों को एकीकृत करने के लिए किया गया था क्योंकि इसके स्थान टेट्रैपिलॉन और बेल के मंदिर के बीच की सड़क के अभिविन्यास में 30 डिग्री के परिवर्तन को दर्शाता है।,
कुछ सूत्रों के अनुसार, संरचना को पार्थियनों पर रोमनों की जीत मनाने के लिए एक विजयी कमान के रूप में बनाया गया था। संरचना को कभी-कभी गलती से हैड्रियन के आर्क के रूप में जाना जाता था, हालांकि सम्राट हैड्रियन आधी शताब्दी के समय तक गया था जब आर्क बनाया गया था।.
पलमीरा के अन्य स्मारकों के साथ, आर्क के खंडहर, ब्रिटिश यात्री रॉबर्ट वुड द्वारा नक्काशी में चित्रित किए गए थे, जिन्हें 1753 में लंदन में प्रकाशित किया गया था, जो पलमीरा के खंडहर थे।
1930 के दशक में स्मारक आर्क बहाल किया गया था। जब 20 वीं और 21 वीं सदी की शुरुआत में पलमीरा के खंडहर एक पर्यटक आकर्षण बन गए, तो आर्क शहर की मुख्य जगहों में से एक था।

वास्तुकला

￼
स्मारक आर्क आर्किटेक्चरल व्यूपॉइंट से असामान्य था, क्योंकि इसमें डबल कॉलकेड था, जो महान कोलोनाडे के पूर्वी और केंद्रीय वर्गों के बीच 30 डिग्री मोड़ लगा रहा था।. आर्क में दोनों तरफ एक छोटे से खोलने से घिरे केंद्र में एक बड़ा गेटवे शामिल था।
आर्क को पत्थर या ज्यामितीय डिजाइनों को दर्शाते हुए राहत सहित अलंकृत पत्थर की नक्काशी के साथ सजाया गया था। ये रोमन साम्राज्य में कहीं और सेवरस के शासनकाल के दौरान बनाए गए अन्य मेहराबों के समान थे, जैसे कि आधुनिक लीबिया में लेप्पटिस मैग्ना में।. आर्क पर राहत को यूनेस्को द्वारा "पाल्मेरिन कला का एक उत्कृष्ट उदाहरण" के रूप में वर्णित किया गया था, और वे इसे शहर में सबसे अधिक सजाए गए स्मारकों में से एक बनाते हैं।

विनाश

मई 2015 में इस्लामिक स्टेट ऑफ इराक और लेवेंट द्वारा पलमीरा पर कब्जा कर लिया गया था। आतंकवादियों ने कुछ समय बाद आर्क को तोड़ना सुरु कर दिया था, और 4 अक्टूबर को यह बताया गया कि आर्क को डायनामाइट का उपयोग करके उड़ा दिया गया था।. अक्टूबर को जारी किए गए फुटेज से पता चला कि संरचना का आधा भाग अभी भी खड़ा था। लेकिन मार्च 2016 में सीरियाई सेना द्वारा पलमीरा के पुन: कब्जे के समय तक, बहुत कम पाया गया था।

सीरिया के राष्ट्रपति के साथ-साथ यूनेस्को के महानिदेशक ने स्मारक आर्क के विनाश की निंदा की। संयुक्त राष्ट्र के अनुसार, विनाश से पता चला कि आईएसआईएल "इतिहास और संस्कृति से डर गया था।
मार्च 2016 में, पुरातनताओं के निदेशक मामुउन अब्देलकरिम ने कहा कि बेल और बालशामिन का मंदिर मंदिरों के साथ स्मारक आर्क, मौजूदा अवशेषों का उपयोग करके पुनर्निर्मित किया जाएगा, जिसे एनास्टिलोसिस कहा जाता है। एक सीरियाई अधिकारी के मुताबिक, आर्क का पुनर्निर्माण मुश्किल नहीं होगा क्योंकि इसके कई पत्थरों में अभी भी जीवित है।
स्मारक आर्क के मध्य भाग की एक 20 फुट (6.1 मीटर) प्रतिकृति इटली में मिस्र के संगमरमर से 3डी कंप्यूटर मॉडल का उपयोग करके मशीनरी द्वारा बनाई गई थी। प्रतिकृति 19 अप्रैल 2016 को ट्राफलगर स्क्वायर, लंदन में स्थापित की गई थी। यह न्यूयॉर्क सिटी और दुबई समेत कई अन्य स्थानों पर जाने से पहले तीन दिनों के लिए प्रदर्शित किया जाएगा। इसे सीरिया में बाद में भेजा जाना है। It is to be sent to Syria afterwards.
आर्थेल्जिया

आर्थ्राल्जिया (ग्रीक भाषा के आर्थ्रो-, संयुक्त + -लगस, दर्द से) का शाब्दिक अर्थ है जोड़ों का दर्द। यह चोट, संक्रमण, बीमारियों (विशेष रूप से गठिया) या चिकित्सा उपचार के कारण होने वाली असहनीय प्रतिक्रिया का लक्षण है।   MESH के अनुसार, शब्द "आर्थ्राल्जिया" का उपयोग केवल तब किया जाना चाहिए जब स्थिति चिड़चिड़ाहट हो, और शब्द "गठिया" (गठिया) का उपयोग तब किया जाना चाहिए जब स्थिति परेशान हो। रोग नींद में रोगी का साक्षात्कार करना और शारीरिक परीक्षा आयोजित करना शामिल है।

कारण

आर्थ्राल्जिया के कारण विविध हैं और जोड़ों के दृष्टिकोण से, अपक्षयी और विनाशकारी प्रक्रियाओं जैसे कि ऑस्टियोआर्थराइटिस और खेल के दौरान लगने वाली चोटों से, आसपास के ऊतकों की सूजन जैसे बर्साइटिस से होते हैं। इनका संक्रमण या टीकाकरण जैसी अन्य स्थितियों से शुरू हो सकता है।

निदान

निदान में रोगी का साक्षात्कार करना और शारीरिक परीक्षा आयोजित करना शामिल है। जब गठिया के कारण का पता लगाने की कोशिश की जाती है, तो साक्षात्कार को प्राथमिकता दी जाती है। रोगी से संभावित कारणों की संख्या को कम करने के उद्देश्य से प्रश्न पूछे जाते हैं। इन संभावित कारणों की विविध प्रकृति को देखते हुए, कुछ प्रश्न बेतुके लग सकते हैं। उदाहरण के लिए, रोगी मुंह सूखने, हल्की संवेदना, फफोले या कंपकंपी का इतिहास सुन सकता है। इनमें से किसी भी प्रश्न का हां या ना में उत्तर देना संभव कारणों की संख्या को सीमित करता है और चिकित्सक को उचित परीक्षणों और प्रयोगशाला परीक्षणों की ओर निर्देशित करता है।

इलाज

उपचार विशिष्ट अंतर्निहित कारण पर निर्भर करता है। अंतर्निहित कारण सबसे पहले और सबसे महत्वपूर्ण है। उपचार में गंभीर रूप से क्षतिग्रस्त जोड़ों के सर्जिकल प्रतिस्थापन, प्रतिरक्षा प्रणाली की शिथिलता, संक्रमण केलिए एंटीबायोटिक्स, और एलर्जी की प्रतिक्रिया होने परदवा को बंद करना शामिल हो सकता है। प्राथमिक कारण को संबोधित करते समय, दर्द प्रबंधन उपचार में एक भूमिका निभा सकता है। गठिया के विशिष्ट कारण के आधार पर, इसकी भूमिका की सीमा भिन्न होती है। दर्द प्रबंधन में स्ट्रेचिंग एक्सरसाइज, दर्द की दवाएं शामिल हो सकती हैं जिनके लिए डॉक्टर के प्रिस्क्रिप्शन, प्रिस्क्रिप्शन दर्द की दवाएँ, या अन्य उपचारों की आवश्यकता होती है जिन्हें लक्षणों के लिए उपयुक्त माना जाता है। काली मिर्च में पाया जाने वाला एक पदार्थ कैप्सिकिन गठिया और अन्य स्थितियों से राहत दिला सकता है। Capsaicin शरीर में एंडोर्फिन, दर्द से राहत देने वाले रसायनोंकी रिहाई को उत्तेजित करता है। कैप्सैसिन क्रीम के साइड इफेक्ट में शामिल हैं या लेपित क्षेत्र पर सूजन। एक अन्य बाहरी विकल्प एक गठिया क्रीम है जिसमें मिथाइल सैलिसिलेट घटक होता है।
ग़म्द क़बीला

ग़म्द​ या ग़ामिद​ (अरबी: غامد‎, अंग्रेज़ी: Ghamd या Ghamid) एक बदू अरबी कबीला है। यह उन गिनती के अरब क़बीलों में से है जिन्हें अरबी प्रायद्वीप का मूल निवासी माना जाता है। इस कबीले के लोग ज़हरान क़बीले के भी सम्बन्धी हैं और उनके ऐतिहासिक मित्रपक्ष में रहे हैं। इनकी मूल मातृभूमि अरबी प्रायद्वीप का दक्षिणी या दक्षिणपूर्वी भाग, विशेषकर यमन और सउदी अरब का अल-बाहाह क्षेत्र, कही जाती है। यह सउदी अरब के बड़े क़बीलों में से एक माना जाता है। इस्लाम के शुरूआती दौर में इन्होनें आरंभिक मुस्लिम साम्राज्य में भूमिका निभाई थी।
जूण

जूण (जून अथवा जूनवार भी) एक जाट गोत्र है।
ज्ञानेन्द्रिय

वातावरण के परिवर्तनों को ग्रहण करने वाले अंगो को ज्ञानेन्द्रिय कहते हैं। आँख, कान, नाक, जीभ, त्वचा प्रमुख ज्ञानेन्द्रिय हैं। आंख का सम्बन्ध दृष्टि से है। नाक द्वारा सूँघकर किसी वस्तु की सुगंध को ज्ञात किया जा सकता है। जीभ पर उपस्थित स्वाद कलिकाओं से भोजन के स्वाद की जानकारी प्राप्त होती है।
सुजीत ललवानी

प्रारम्भिक जीवन

सुजीत लालवानी का जन्म राजस्थान के नागौर जिले के एक मध्यमवर्गीय हिन्दू परिवार में हुआ। उन्होंने अपनी स्कूली शिक्षा बंगलौर से प्राप्त की। उन्होंने अपनी स्नातक की शिक्षा यांत्रिक अभियांत्रिकी के क्षेत्र में राष्ट्रीय प्रौद्योगिकी संस्थान, सूरतकल से प्राप्त की।
टोमेटो एस्पर्मी वाइरस

टोमेटो एस्पर्मी वाइरस एक विषाणु है।
कर्णम मल्लेश्वरी

प्रारंभिक जीवन और करियर

कर्णम मल्लेश्वरी का जन्म 1 जून,1975 को श्रीकाकुलम, आंध्र प्रदेश में हुआ था। उन्होने अपने करियर की शुरुआत जूनियर वेटलिफ्टिंग चैंपियनशिप से की, जहां उन्होंने नंबर एक पायदान पर कब्जा किया। 1992 के एशियन चैंपियनशिप में मल्लेश्वरी ने 3 रजत पदक जीते। वैसे तो उन्होंने विश्व चैंपियनशिप में 3 कांस्य पदक पर कब्जा किया है, किन्तु उनकी को सबसे बड़ी कामयाबी 2000 के सिडनी ओलंपिक में मिली, जहां उन्होने कांस्य पर कब्जा किया और इसी पदक के साथ वे ओलंपिक में पदक जीतने वाली पहली भारतीय महिला बनी।

व्यक्तिगत जीवन

मल्लेश्वरी ने 1997 में शादी की और प्रतिस्पर्धी वजन उठाने से अल्प विराम हेतु यमुनानगर, हरियाणा चली आई। 1998 में बैंकाक एशियाई खेलों में भाग लेने के लेए जब लौटी तो रजत पदक जीता। हालांकि, वे 1999 के एथेंस विश्व भारोत्तोलन चैंपियनशिप में पदक जीतने में असमर्थ रही, किन्तु 2000 के लिए भारत की ओलिंपिक टीम में विवाद के बावजूद उन्होने कांस्य पदक पर कब्जा जमाया।
मॉन्ट्रियल किला

इतिहास

किले का निर्माण 1115 में यरूशलेम के शासक बाल्डविन प्रथम द्वारा इलाके के अभियान के दौरान बनाया गया था जो बाद में एक सैन्य केंद्र रूप में इस्तेमाल किया गया कियोकी यह स्थल एक व्यापारिक और तीर्थयात्रियों का मुख्य पड़ाव था।
1187 ईस्वी में मुस्लिम कुर्द शासक सलाहुद्दीन अय्यूबी घेराबंदी आक्रमण करके किला मुस्लिमों ने जीत लिया जिसके किला कई सदियों तक क्रूसेड युद्धो में लिप्त रहा।
एश्टन अगर

कैरियर

एश्टन अगर ने  अपने अंतर्राष्ट्रीय टेस्ट क्रिकेट के कैरियर की शुरुआत १० जुलाई २०१३ को इंग्लैंड के  खिलाफ की थी लेकिन इन्हें शुरुआत के बाद टेस्ट ज्यादा खेलने को नहीं मिला। २०१३ में ये सिर्फ दो ही टेस्ट मैच खेले थे और अभी २०१७ में कुछ मैच खेलने का मौका मिला।  सितम्बर २०१७ तक अगर ने मात्र ४ टेस्ट मैच खेले है जिसमें ९ विकेट लिए हैं।  इसी प्रकार इन्होंने अपने वनडे क्रिकेट की शुरुआत ८ सितम्बर २०१५ को इंग्लैंड के खिलाफ की थी। और इन्होंने सितम्बर २०१७ तक मात्र २ वनडे मैच खेले है। इन्होंने अपने ट्वेन्टी-ट्वेन्टी क्रिकेट कैरियर  की शुरुआत ०६ मार्च २०१६ को दक्षिण अफ्रीका के खिलाफ की थी।
क्रिकेट विश्व कप में भारत

भारतीय क्रिकेट टीम दो बार क्रिकेट विश्व कप में विजेता रह चूका है जिसमें पहली बार १९८३ क्रिकेट विश्व कप तथा दूसरी बार २०११ क्रिकेट विश्व कप में महेंद्र सिंह धोनी तथा कपिल देव की कप्तानी में जीत मिली। इनके अलावा २००३ क्रिकेट विश्व कप में उपविजेता रहा। १९८७ ,१९९६ तथा २०१५ में सेमीफाइनल में पहुंचा। इनके अलावा १९९९ क्रिकेट विश्व कप में सुपर सिक्स में पहुंचा तथा चार बार १९७५, १९७९, १९९३ और २००७ में नॉकआउट में पहुंचा था। भारत ने २०१५ क्रिकेट विश्व कप के अनुसार भारत ने विश्व कप में ४६ मैच जीते है जबकि २७ मैचों में हार मिली है और एक मैच टाई रहा है तथा कुछ मैच बारिश के कारण बिना परिणाम के रहे है।
२११६ ईसा पूर्व

२११६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २११६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।